JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
USA ja Palestiina omavalitsus taas tülis
Mossadi spioon põgenes Gaza vanglast
Hiina tõhustab spioneerimist ka Iisraelis?
Palestiina omavalitsuse esimees Mahmoud Abbas teatas,
et USA on lubanud taasavada
Jeruusalemma idaosas asuva konsulaadi,
mis peaks olema palestiinlaste asju ajavaks ühenduspaigaks
ja andma üldisemalt palestiinlastele ettekujutuse, nagu Jeruusalemm oleks
nende tulevase, võimaliku riigi pealinn.
Protseduur nõuab siiski ka Iisraeli valitusse luba,
ja selleks pole keegi praeguses valitsuses valmis,
kuigi teemat on käsitletud Joe Bideni õhutusel juba üle aasta.
USA valitsuse esindaja eitabki Mahmoud Abbasi väidet,
ja tõdeb vaid, et Bideni valitsus on pühendunud üksnes
kahe riigi lahendusele, kuid on taastamas kõnelusi
Palestiina omavalitsusega.
Iisraeli poolelt tõdeti: "Me ei arenda diplomaatilisi lepinguid
sellise grupiga, kel on pidevalt käsil
rahvusvahelisi rünnakuid meie riigi vastu
ning kes toetab ja õhutab pidevalt terrorismi.
Kõik see peab esmalt lõppema, enne kui kõnelused alata saavad."
Eelmisel laupäeval tabas Gazat valitsevat Hamasi
nende aspektist äärmiselt tõsine tagasilöök,
kui kohalikust Gaza linna julgeolekuvanglast
pääses põgenema vang, keda Hamas kahtlustas
Iisraeli luureteenistuse Mossadi heaks luuramises.
Väidetav topeltagent tegutses kunagi Hamasi agendina,
kuid vahendas samas infot Hamasi maaaluseks salakaubaveoks
ja rünnakuteks mõeldud tunnelivõrgu kohta Iisraelile,
kel õnnestuski hävitada suur osa võrgustikust
viimatise sõjalise konflikti ajal.
Antud spioon, Abdel Al-Karim Abu Odeh,
oli kunagi Hamasi sõjalise tiiva Izzedim Al Qassem Brigaadide
kõrge komandör.
Ta vangistati umbes kahe aasta eest kahtlustatuna spionaažis.
Tema põgenemine tekitas Hamasis tohutut hämmingut
ja nad blokeerisid kõik Gaza piirialad,
ka mere poolt,
et vältida mehe pääsemist turvaliselt Iisraeli poole.
Hamas on lubanud ka rahalist tasu info eest,
mis aitaks spionaažis kahtlustatut tabada.
Nädala eest nägi ka Iisraeli telekanaleil
haruldast esinemist, mille staariks oli
Türgi isevalitseja Recep Tayyip Erdogan.
Viimase aastakümne ajal on president Erdogan esinenud
vähemalt Iisraeli ja palestiinlaste vahelistes küsimustes
üha suurema ründajana,
kelle üks peamisi eesmärke on olnud too kuulus,
ka Iraani ihaletav unistus ehk Jeruusalemma vabastamine.
Nüüd näitas presidendi hoiak selgeid muutumise märke,
sest ta võttis teemaks
võimaliku energiakoostöö alustamise Iisraeliga.
Sihiks muidugi tagada ka Türgi enda energiavarustus
ning saada osa Iisraeli, Küprose, Kreeka ja Itaalia
ühisest Euroopasse suunduvast gaasijuhtmeprojektist.
Samas teatas Türgi NATO-riigina, et on vastu
Venemaa Ukraina-vastasest sõjalisest survestamisest
ning mõistis muu maailma kombel hukka
ka Venemaa illegaalse annekteerimise Krimmi poolsaarel.
Distantseerumist Venemaast kirjeldab seegi, et Türgi müüb Ukrainale
väga kaasaegseid Bayraktari droone,
et aidata võimalikus sõjas Venemaa vastu.
President Erdogan peaks kuu lõpul reisima
ka Ukrainasse kohtumisele oma kolleegiga,
et tugevdada maadevahelisi suhteid.
Seoses eelmisel nädalal,
27. jaanuaril tähistatud holokaustiohvrite mälestuspäevaga
avaldati taas osaliselt mainitud päevaga seotud statistikat.
Heebrea Ülikooli uurimistulemuste põhjal
on Prantsusmaa Euroopa antisemiitlikuim riik.
Nii arvab 39 % küsitletuist.
Teiseks oli nimekirjas Poola,
keda pidas halvimaks 33 % küsitluses osalenuist.
Järgmiseks paigutus Saksamaa,
kes oli nimistus kolmas 15 protsendiga.
Uurimust juhtinud ülikooli professor Gisela Dachs ütles,
et tulemus ei üllatanud uurijaid.
"On juba kaua olnud avalik saladus,
et Prantsusmaa on täis antisemitismi, mitte ainult paremäärmuse seas,
vaid ka poliitikute ning tavarahva seas,"
mainis professor Dachs.
Seetõttu, näiteks 2000. a teise intifada järel,
on Prantsusmaa juudid saanud selgelt tunda,
et nooremal põlvkonnal Prantsusmaal enam tulevikku pole,
mistõttu paljud on kolinud Iisraeli,
et säilitada oma juudi identiteet.
Kuigi ebatavaliselt jõuline talvetorm räsis soomlasi umbes nädala eest,
on hea teadvustada sedagi,
et sama tormi lõunarinne tabas ka Iisraeli.
Elpise nimeline raju tõi raske ja märja lumesaju
pea kogu riiki,
Hermonile ja Lõuna-Jeruusalemmani välja.
Hermoni mägialadel sadas lund ühe ööga üle 20 cm,
Golanil olid teed kaua suletud,
sest lund sadas üle 30 cm.
Ka koolid olid kinni
ja lumesahad suutsid korras hoida vaid tervisekeskused ja haiglad.
Jeruusalemmas sadas lund samuti üle 20 cm,
mis on linna kõrgest asukohast hoolimata ülimalt ebatavaline.
Ka seal tuli sulgeda koolid
ja liiklus seisis mitmeid tunde.
Rikkalik lumesaak kergitas ka Gennetsareti järve pinda.
Juuda mäestikus ja ka Surnumere kandis
hoiatati äkiliste ja üliohtlike tulvade eest.
Tuulekiirus ületas kohati 25-30 meetrit sekundis.
Kas nn kollane oht on vaid vilka fantaasia vili,
või isegi täiesti tõeline oht?
Seda küsimust kaalutakse nüüd ka Iisraelis.
USA on juba aastaid püüdnud Iisraelile survet avaldada
mitte lasta Hiina firmadel hallata
näiteks liiklust Haifa uues konteinersadamas,
sest sealt saaksid hiinlased korraldada elektroonilist luuret
nii Iisraeli enda kui Haifat külastavate USA laevastiku laevade suhtes.
Sõnum pole seni kohale jõudnud, sest Haifa uus kaubasadam
on renditud Hiina firmale Shanghai International Port
25 aastaks. Samas plaanitakse veel suuremat
kaubasadamat Tel Avivist lõunasse, Ashdodi.
Hiina on püüdnud mööduda
neist USA poolt Iisraelile seatud julgeolekuga seotud nõudmistest,
ostes osi Iisraeli kaitsevalitsuse allhankefirmadest.
Riigi sisejulgeolekupolitsei Shin Bet on saanud USA võimudelt nimekirja
Hiina riiulifirmade kohta, mis on loodud vaid hämama
oma taustajõudude tegelikku algupära.
Osa hiinlaste taktikast on juba põhimõtteliselt töötanud
ja viinud selleni, et üks Iisraeli kaitsetööstuse allhankefirmadest
on sattunud süüalustepinki kahtlustatuna droonitehingus Hiinaga.
Washingtoni surve on samuti vilja kandnud,
sest Hiina ettevõtte esindaja kaotas hankekonkursi
Tel Avivi ehitatava trammiteeprojektis, mis oleks olnud oma valdkonnas
üks Iisraeli kaasaegse ajaloo suurimaid taristuhankeid.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee